Document ID: /roh_data/filtered/swiss_laws_in_ROHinterleaved.jsonl.gz/24784

This text was translated from IT into Rumantsch Grischun.

Le sentenze e le altre decisioni che concludono il procedimento contro le quali è dato ricorso giusta il presente Codice passano in giudicato se:a. il termine di ricorso è trascorso inutilizzato;b. l’avente diritto dichiara di rinunciare al ricorso o lo ritira;c. la giurisdizione di ricorso non entra nel merito del ricorso o lo respinge. Il giudicato retroagisce al giorno in cui la decisione è stata emanata. Le decisioni contro le quali non è dato alcun ricorso giusta il presente Codice passano in giudicato allorché sono prese.

Sentenzias ed autras decisiuns che mainan a fin la procedura, cunter las qualas i po vegnir fatg recurs tenor questa lescha, entran en vigur legala, sche:a. il termin per far recurs è scadì senza esser vegnì duvrà;b. la persuna autorisada declera ch’ella desistia d’in recurs u retiria in recurs ch’ella ha prendì;c. l’instanza da recurs n’entra betg en il med legal u al refusescha. La vigur legala cumenza retroactivamain quel di che la decisiun è vegnida prendida. Decisiuns, cunter las qualas i n’è admess nagin med legal tenor questa lescha, entran en vigur legala cur ch’ellas vegnan prendidas.